section_heading: Razdoblje šest dinastija
paragraph_text: mini|lijevo|<center>[[Tri kraljevstva (221. – 280.)]] mini|<center>Carstvo [[Dinastija Jin (265.-420.)|dinastije Jin oko 280. god.]] mini|lijevo|<center>Dinastije [[Sjeverni Wei (svjetloplavo) i Liu Song (tamnocrveno) 440. godine; na početku Razdoblja Južnih i Sjevernih dinastija]] Godine 220. Carstvo Han se raspalo na tri kraljevstva: Wei na sjeveru, Shu na jugozapadu i Wu na jugoistoku. Ovo razdoblje se naziva Tri kraljevstva (kineski: 三國時代 / 三国|时代, pinyin: Sānguó shí dài), odnosno početak višestoljetnog doba političke nestabilnosti i razjedinjenosti poznatog kao „Šest dinastija”. Godine 280. Carstvo je ponovno ujedinjeno pod klimavom dinastije Jin. Njezina vladavina je podijeljena na dva razdoblja, Zapadni Jin (西晉) ili Liang Jin (兩晉, doslovno „dva Jina”) od 265. – 316. god., i Istočni Jin (東晉) ili Sima Jin (司馬晉) od 317. – 420. god. Uslijedio je rat za prijestolje poznat kao „Rat Osam prinčeva” (291. – 306.) i ustanka sjevernih nomada Wu Hu koji su 316. god. zauzeli najveći dio sjeverne Kine, uključujući prijestolnicu Luoyang u događaju koji se naziva „Katastrofa kod Yongjie”. Od tada nastaje razdoblje poznato kao „Šesnaest kraljevstava” (東晉十六國), kada je na području Kine od 304. do 439. postojao niz kratkotrajnih država. Za ovog razdoblja velike mase ljudi su se preselile na jug, ispod rijeke Huai He, potaknuvši razvoj južne Kine.